U sal merk dat daar tog sekere data nie teenwoordig is nie. As u oor die korrekte data beskik, sal ons sodanige data verwelkom om hierdie geskiedenis aan te vul en/of te korrigeer.
Daar word besluit om die skoolgebou in Kerkstraat aan die oorkant van Markplein teen £800 te verkoop.
Dr. Muir, die Superintendent van Onderwys, word gevra vir ‘n £-vir £-bydrae vir die skool se uitgawes.
Mnr. Wright skenk £100 van die koopsom van die ou skoolgebou en vra die SGO om die lening vir die nuwe skool te verhoog van £1500 na £2000.
1922 Daar word besluit om die rang van die skool te Hopetown in 1922 te verhoog tot ‘n hoërskool, en om voorsienning te maak vir onderwys tot st. 10.
Mnr. NG Maritz word gedurende Julie 1935 uit die sekondêre personeel aangestel as skoolhoof. Hy beywer hom vir die invoer van Boekhou en Handelsrekene in die plek van Latyn.
Aangesien daar voorsiening gemaak is vir kinders van vermoënde ouers, het die NG Kerkraad ook in 1941 ‘n koshuis, te wete Môrelig, vir betalende ouers op die bult gebou.
Die skool beskik oor ‘n wye vakkeuse en die leerlinge presteer op akademiese en op sportgebied uitstekend.
1979 Die skoolkomitee besluit om ‘n luukse 80-sitplekbus vir die bedrag van R34 000 aan te koop. Die ouers en personeel steun die gedagte heelhartig en daar word so ywerig gewerk, dat die voIle bedrag ingesamel word binne ‘n tydperk van veertien maande.
By die ingebruikneming van die nuwe skoolsaal, is ‘n pragtige vleuelklavier deur die ouers aan die skool geskenk. Gedurende November kondig die hoof, mnr. Marx, aan dat hy weens gesondheidsredes met pensioen uit die onderwys gaan tree.
Die personeel begin die jaar met ‘n kursus in doelwitbeplanning. Doelwitte word dan ook vir elke faset van die skool­situasie vir die jaar gestel.
Danksy ‘n pragtige bydrae van R4000 van Hopetown Kooperasie, kon die skool twee rekenaars vir die skool aankoop.
Oranjehofkoshuis word in sy geheel herstel en skoongemaak. Die koshuis kry ook ‘n kantelbraaier en lugreëling in die kombuis. Die kosgangens maak geld bymekaar en koop waaiers vir die eetsaal aan.
1992 Hierdie jaar staan bekend in die annale as die waterskeiding in Onderwys. Beide onderwysers en ouers sou diep deur die Model C skool beleid getref word. Meer verantwoordelikheid vir die ouer, meer werk met minder hand vir die onderwyser. Die breë gemeenskap sal moet saamwerk om te verseker dat standaarde gehandhaaf word.
– Die atleetjie, Elise Vermeulen, steel die harte van toeskouers toe sy die tweede agtereenvolgende jaar goue medaljes in die 60 m sowel as die 80 m tydens die GW- Laerskole byeenkoms verower. Sy het deur die loop van die jaar haarself onderskei as ‘n atleet wat nog besondere prestasies in die toekoms sal behaal.
F.A. Venter besoek die skool aan die begin van die vierde kwartaal. Hierdie oudskolier van die skool lewer ‘n inspirerende toespraak en oorhandig ‘n eksemplaar van sy boek “Die dag toe ek my naam vergeet het”.
Fondsinsamelingsprojek deur Klub 33: Allan Donald besoek die skool en laat die kinders met die volgende lewenswysheid: Leef jou droom!
Skaapkop ete word vir die tweede keer aangebied deur die gr.11 en Giel Cilliers. Die gewildheid hiervan is duidelik, die getalle neem sterk toe!